Didirišwa tša go ithuta Beibele
Tirelo ya Rena ya Mmušo
Ditaba tša Mabapi le Dihlatse tša Jehofa
Dipotšišo Tšeo di Botšišwago Kudu ka Dihlatse tša Jehofa
Mediro ya Dihlatse tša Jehofa
Lefaseng ka Moka
Sehlogo sa go Latela
GO TŠWA BOBOLOKELONG BJA RENA “Seo se ka se Lebalwego” se Fihlile ka Nako
Dihlatse tša Jehofa
Dilo tše di Lego Gona
Dikgatišo tše di Lego Gona
“Motho yo a ikokobeditšego o tla godišwa.”—DIE. 29:23.
Re hwetša kgodišo efe yeo e tšwago go Modimo?
Ke eng seo se ka re thibelago go hwetša kgodišo?
GE O ekwa lentšu “kgodišo,” goba lentšu “letago,” ke eng seo se tlago monaganong wa gago? Na o nagana botse bjo bo phadimago bja tlholo? (Ps. 19:1) Na o nagana tumišo le letago tšeo di newago batho bao ba nago le mahumo, bohlale goba bao ba fihleletšego dilo tše itšego? Ka Mangwalong, mantšu a leleme la mathomo bakeng sa “kgodišo” le “letago” a a swana, gomme a fetišetša kgopolo ya selo seo se imelago. Mehleng ya bogologolo ge tšhelete e be e dirwa ka ditšhipi tše bohlokwa—ge e ba e be e le boima, ke moo e bego e le ya bohlokwa kudu. Mantšu ao a bego dirišwa go bontšha kgopolo ya boima a ile a kwešišwa ka tsela ya seswantšhetšo gore a bolela selo seo se tšeelwago godimo, se sebotsebotse le se se kgahlišago kudu.
5 Bao ba ‘holofelago Jehofa gomme ba lota tsela ya gagwe’ ba tla ba le bokamoso bofe? Ba holofetšwa gore: ‘Jehofa o tla le phagamiša gore le tšee lefase e be la lena. Le tla bona ge ba kgopo ba fedišwa.’ (Ps. 37:34) Ba fagahletše go tlo thabela kgodišo e sa bapišwego le selo ya go hwetša bophelo bjo bo sa felego.—Ps. 37:29.
6, 7. Ke ka baka la’ng ba bantši ba sa ka ba ikemišetša go dumela go Jesu?
11. Re swanetše go arabela bjang ka dipelong tša rena ge re retwa, gona ka baka la’ng?
11 Balebeledi le bao ba ‘katanelago’ bolebeledi le bona ba swanetše go hlokomela gore ba se tsome tumišo e tšwago bathong. (1 Tim. 3:1; 1 Bathes. 2:6) Ngwanabo rena o swanetše go arabela bjang ge a hwetša theto e tšwago pelong ka mošomo woo a o dirilego gabotse? Go molaleng gore a ka se itlhomele segopotšo go etša ge Kgoši Saulo a dirile. (1 Sam. 15:12) Lega go le bjalo, na o a lemoga gore dilo tše a di fihleletšego ke ka baka la botho bjo bogolo bja Jehofa le gore katlego le ge e le efe yeo a nago le yona e sa dutše e ithekgile ka ditšhegofatšo tša Modimo le thušo ya gagwe? (1 Pet. 4:11) Tsela yeo re ikwago ka yona ka dipelong tša rena ge re retwa e utolla mohuta wa letago leo re le tsomago.—Die. 27:21.
12 Taba e nngwe yeo e ka re thibelago go hwetša kgodišo e tšwago go Modimo ke dikganyogo tša rena. Dikganyogo tše di fošagetšego di ka re thibela go kwa therešo ka mo go feletšego. (Bala Johane 8:43-47.) Jesu o ile a botša Bajuda ba bangwe gore ga se ba theetša molaetša wa gagwe ka gobane ba ‘rata go dira dikganyogo tša tatago bona Diabolo.’
14 Beibele e re ka tsela e itšego bobedi “bohlale” le ‘botlaela’ di nyaka gore re di theetše ka mehla. (Die. 9:1-5, 13-17) Ka tsela ya seswantšhetšo, bohlale le botlaela di dula di re goeletša gomme seo se nyaka gore re kgethe e nngwe ya tšona. Na re tla theetša mang? Karabo ya rena e ithekgile ka gore re nyaka go dira thato ya mang. Dinku tša Jesu di theetša lentšu la gagwe e bile di a mo latela. (Joh. 10:16, 27) Di ‘ema le therešo.’ (Joh. 18:37) ‘Ga di tsebe lentšu la bašele.’ (Joh. 10:5) Batho ba bjalo ba ikokobeditšego ba hwetša kgodišo.—Die. 3:13, 16; 8:1, 18.
16. Ke ditlaišego dife tšeo Paulo a ilego a lebeletšana le tšona ge a be a le Lisitara?
16 Akanya kamoo phišego le kgotlelelo ya Paulo di thušitšego bana babo. Ditiro 14:19, 20 e bega gore: “Bajuda ba fihla ba etšwa Antiokia le Ikonia ba hlohleletša mašaba, a kgatla Paulo ka maswika, a mo gogela ka ntle ga motse [wa Lisitara] a nagana gore o hwile. Lega go le bjalo, ge barutiwa ba mo dikaneditše, a ema gomme a tsena motseng. Ke moka letšatšing le le latelago a tloga le Baranaba ba ya Derebe.” Akanya ka letšatši le lengwe o gobaditšwe gabohloko gomme batho ba nagana gore o hwile eupša letšatši le le latelago wa sepela leeto la dikhilomithara tše 100 ntle le dinamelwa tša mehleng ye!
17 Na Timotheo e be e le yo mongwe wa “barutiwa” bao ba ilego ba thuša Paulo? Pego yeo e lego ka pukung ya Ditiro ga e bolele seo ka go lebanya, eupša go ka direga gore go bile bjalo. Ela hloko seo Paulo a se ngwadilego lengwalong la bobedi leo le yago go Timotheo. O itše: “Wena o latetše thuto ya ka kgauswi, tsela ya ka ya bophelo, . . . tšeo di ntiragaletšego ge ke le Antiokia [go rakwa motseng], Ikonia [ge ba be ba leka go nkgatla ka maswika] le Lisitara [ge ke kgatlwa ka maswika]. Ke kgotleletše ditlaišo tše gomme Morena o ntlhakodišitše go tšona ka moka.”—2 Tim. 3:10, 11; Dit. 13:50; 14:5, 19.
19 Go kgotlelela ga rena go direng thato ya Modimo go tla ba le mafelelo a swanago go ba bangwe—kudukudu bafsa, bao bontši bja bona ba tlago go gola gore e be bahlanka ba bohlokwa kudu ba Modimo. Barutiwa ba bafsa ga ba lebelele feela mohlala wa rena le go ithuta go bolela gabotse gotee le bokgoni bjoo re nago le bjona bodireding bja tšhemo eupša gape ba tla holwa ke go bona kamoo re arabelago ka gona maemong a thata bophelong. Paulo o ile a “tšwela pele [a] kgotlelela dilo tšohle” e le gore bohle bao ba dulago ba botega ‘ba ka hwetša letago le le sa felego.’—2 Tim. 2:10.
20. Ke ka baka la’ng re swanetše go tšwela pele re nyaka kgodišo e tšwago go Modimo?
20 Ka gona, na ga se ra swanela go tšwela pele re “[tsoma] letago le le tšwago go Modimo a nnoši”? (Joh. 5:44; 7:18) Ruri re swanetše go dira bjalo! (Bala Baroma 2:6, 7.) Jehofa o “nea bophelo bjo bo sa felego go bao ba nyakago letago le kgodišo.” Go oketša moo, “kgotlelelo [ya rena] modirong o mobotse” e tutueletša ba bangwe go dula ba tiile le gore ba holege sa ruri. Ka gona, o se ke wa dumelela selo se go thibela go hwetša kgodišo yeo Modimo a e neago.
Ntšha Moneelo wa go Thekga Modiro wa Rena wa Lefase ka Bophara
BOKGOBAPUKU BJA INTHANETENG